Cekaking carita, Lupin lan Black ngandharaké sapa sajatiné Pettigrew. Pettigrew iku wong kang sajatiné kiyanat marang wong tuwané Harry. Harry nyegah Black lan Lupin nalika karoné arep matèni Pettigrew. Harry préntah supaya Pettigrew lunga menyang Hogwarts kanggo ngandharaké apa kang wis kasunyatané amrih ngresiki jenengé Sirius. Nanging nalikané arep padha bali menyang Hogwarts, katon rembulan purnama kang njalari Lupin malih dadi manungsa srenggala. Pettigrew kasil ucul lan Dementor mara nyerang Harry lan Sirius. Harry lan Sirius kasil slamet jalaran kareksa mantra Patronus kang pinercaya patron iku saka bapaké Harry.